CELEX: E2014P0010
Language: fi
Date: 2014-04-08 00:00:00
Title: Eidsivating lagmannsrettin 31. maaliskuuta 2014 esittämä pyyntö saada EFTAn tuomioistuimelta neuvoa-antava lausunto asiassa Enes Deveci ym. vastaan Scandinavian Airlines System Denmark-Norway-Sweden (Asia E-10/14)

21.8.2014   
            
            
               FI
            
            
               Euroopan unionin virallinen lehti
            
            
               C 274/4
            
         Eidsivating lagmannsrettin 31. maaliskuuta 2014 esittämä pyyntö saada EFTAn tuomioistuimelta neuvoa-antava lausunto asiassa Enes Deveci ym. vastaan Scandinavian Airlines System Denmark-Norway-Sweden
   (Asia E-10/14)
   (2014/C 274/05)
   Eidsivating lagmannsrett (Eidsivatingin laamanninoikeus Norjassa) on esittänyt EFTAn tuomioistuimelle 31. maaliskuuta 2014 päivätyllä kirjeellä pyynnön neuvoa-antavan lausunnon saamiseksi asiassa Enes Deveci ym. vastaan Scandinavian Airlines System Denmark-Norway-Sweden. Pyyntö saapui tuomioistuimen kirjaamoon 8. huhtikuuta 2014 ja koskee seuraavia kysymyksiä:
   
               1.
            
            
               Onko neuvoston direktiivin 2001/23/EY 3 artiklan 1 kohdan ja 3 artiklan 3 kohdan mukaista, että luovutuksensaajana oleva yritys päättää siirtyvien työntekijöiden palkkaluokista luovutuksensaajaa koskevan työehtosopimuksen mukaisesti luovuttajayrityksen noudattaman työehtosopimuksen voimassaolon päättymispäivän jälkeisestä päivästä lähtien, vaikka tämä johtaisi työntekijöiden palkkojen alenemiseen?
            
         
               2.
            
            
               Riippuuko vastaus kysymykseen 1 siitä, oliko luovuttajan työntekijöitä koskeva työehtosopimus yhä voimassa, kun luovutuksensaajaa koskeva työehtosopimus laajennettiin koskemaan siirtyviä työntekijöitä?
            
         
               3.
            
            
               Riippuuko vastaus kysymykseen 1 siitä, kuinka merkittävästi palkka alenisi?